OpenLLM-France/wikimedia huggingface dataset:
# Sergio Álvarez Díaz

Sergio Álvarez Díaz (Avilés, Astúries, 23 de gener de 1992), és un futbolista professional asturià, que juga com a migcampista per la SD Eibar.

## Trajectòria esportiva

Álvarez és un producte del planter de l'Sporting de Gijón. Va debutar amb l'Sporting de Gijón B a 17 anys, durant la temporada 2009–10 de segona divisió B.
Va debutar amb el primer equip el 16 de maig de 2010, jugant com a titular en una derrota per 0–2 contra el Racing de Santander i esdevenint així el segon jugador més jove que mai hagués jugat a La Liga amb els asturians, amb 18 anys i 113 dies, només per darrere d'Emilio Blanco. De tota manera, va perdre el rècord en aquell mateix partit, quan Juan Muñiz el va substituir al minut 46.
L'estiu de 2013 Álvarez fou promocionat definitivament al primer equip, llavors a la segona divisió. El 9 de juliol de 2015, després d'assolir l'ascens a primera, va renovar amb els blanc-i-vermells fins al 2019.

### Eibar

El 26 de juliol de 2018, després d'estar-se 14 anys a l'Sporting, Álvarez va signar contracte per 4 anys amb la SD Eibar de primera divisió.

## Internacional

El gener de 2010, Álvarez fou convocat per la selecció espanyola Sub-18 per disputar la 'XXXVI International Atlantic Cup'.

## Referències

* ↑ Rosety, Manuel. «Sergio 'madruga' en la élite». El Comercio, 16-05-2010. Arxivat de l'original el 2010-05-19. [Consulta: 21 maig 2011].
* ↑ El Sporting amplía el contrato de Sergio Álvarez hasta 2019 Arxivat 2016-03-03 a Wayback Machine.; Web de l'Sporting, 9 de juliol de 2015 (castellà)
* ↑ «Sergio Álvarez, nuevo jugador armero para las próximas cuatro temporadas» (en castellà). SD Eibar, 26-07-2018. [Consulta: 27 juliol 2018].
* ↑ Mareo encuentra en Sergio a su Canales; La Nueva España, 21 de gener de 2010 (castellà)

## Enllaços externs

* Fitxa a l'Sporting Gijón Arxivat 2012-09-07 a Wayback Machine. (castellà)
* Sergio Álvarez a BDFutbol
* Sergio Álvarez, Fitxa a Soccerway
# Amaralia hypsiura

Amaralia hypsiura és una espècie de peix de la família dels aspredínids i de l'ordre dels siluriformes.

## Morfologia

* Els mascles poden assolir 13,3 cm de longitud total.

## Hàbitat

És un peix d'aigua dolça i de clima tropical (22 °C-24 °C).

## Distribució geogràfica

Es troba a Sud-amèrica: conca del riu Amazones a Bolívia, el Brasil, Colòmbia, l'Equador i el Perú.

## Referències

* ↑ «Amaralia hypsiura». Catalogue of Life. (anglès) (anglès)
* 1 2 3 FishBase (anglès)
* ↑ Friel, J.P., 2003. Aspredinidae (Banjo catfishes). p. 261-267. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.
* ↑ FishBase (anglès)
* ↑ Barriga, R. «Peces de agua dulce del Ecuador» (en castellà). Revista de Información técnico-científica, XVI, 3, 1991, pàg. 7–88.
* ↑ López, H.L., R.C. Menni i A.M. Miguelarena, 1987. Lista de los peces de agua dulce de la Argentina. Biología Acuática Núm. 12, 50 p. (Instituto de Limnología "Dr. Raúl A. Ringuelet").
* ↑ Ortega, H. i R.P. Vari, 1986. Annotated checklist of the freshwater fishes of Peru. Smithson. Contrib. Zool. (437):1-25.

## Bibliografia

* Anònim, 2002. Base de dades de la col·lecció de peixos del Museu Americà d'Història Natural. Museu Americà d'Història Natural, Central Park West, NY 10024-5192 (Estats Units).
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* De Pinna, M. C. C., 1996. A phylogenetic analysis of the Asian catfish families Sisoridae, Akysidae and Amblycipitidae, with a hypothesis on the relationships of the neotropical Aspredinidae (Teleostei, Ostariophysi). Fieldiana. Núm. 4:1-83.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Analytical Chemistry

Analytical Chemistry (abreviatura Anal. Chem.), és la més important revista científica dedicada a la química analítica, publicada des del gener de 1929. El seu factor d'impacte és 5,636, el 2014, i rebé aquest any 102 654 citacions. És una revista d'investigació de la Societat Química Americana revisada per experts que es dedica a la difusió del coneixement nou i original en totes les branques de la química analítica. Articles fonamentals poden abordar els principis generals de la ciència de mesurament química i no cal abordar directament la metodologia analítica existent o potencial. Els articles poden ser enterament teòrica respecte a l'anàlisi, o poden informar dels resultats experimentals. Poden contribuir a qualsevol de les fases de les operacions d'anàlisi, inclòs el mostreig, bioanàlisi, electroquímica, espectrometria de masses, microescala i sistemes a nanoescala i estructures, anàlisi ambiental, les separacions, l'espectroscòpia, les reaccions químiques i la selectivitat, la instrumentació, les imatges, anàlisi de superfície, i el processament de dades. Els documents relatius als mètodes d'anàlisi coneguts han d'oferir una aplicació significativa, original del mètode, una millora notable, o els resultats d'un anàlit important.

## Referències

* ↑ «Analytica Chemistry». ACS Publications. [Consulta: 17 març 2015].

## Enllaços externs

* Web Analytica Chemistry
# San Sebastián de La Gomera

San Sebastián de La Gomera és un municipi espanyol que es troba a la província de Santa Cruz de Tenerife. És la capital de La Gomera. Està situat a l'est de l'illa. La seva superfície és de 114,47 km² i es troba a 5 msnm.
Compta amb un port comercial pel qual va passar Cristòfor Colom en els seus viatges al continent americà. El lloc on es va allotjar, la Casa de Colón, és ara un museu. En aquest municipi es troba La Torre del Comte que va ser construïda entre els anys 1447 i 1450 pel comte de La Gomera. Durant una rebel·lió dels nadius de l'illa va ser lloc de refugi pels espanyols. També destaca l'església de Nostra Senyora de l'Assumpció i l'Ermita de Sant Sebastià. Al voltant de 1599 un grup d'holandesos van intentar envair l'illa pel port de la Vila, però van ser rebutjats pels gomeros.

## Economia

L'economia està basada en l'agricultura (exportació de plàtans) i el turisme. En els últims anys ha cobrat importància el sector serveis.

## Població

Sant Sebastián de La Gomera té una població de 8.515 habitants (INE, 2007). A més del casc, les entitats poblacionals més importants són El Molinito, Laguna de Santiago i Tecina. Pels volts del 1850 va absorbir el municipi de Jerduñe.

## Referències

* ↑ «San Sebastián de La Gomera». Gran Enciclopèdia Catalana. Barcelona: Grup Enciclopèdia Catalana.
# Amosis Inhapi

Amosis-Inhapi o (anomenat Anhapou per Gaston Maspero) va ser una princesa i reina egípcia de finals de la XVII dinastia o del començament de la XVIII. Els seus títols van ser Dona del Rei i Filla del Rei.

## Biografia

Probablement era filla del faraó Sekhenenre Amosis i, per tant, germana del faraó Tao II i de les reines Aah-Hotep i Sitdjehuti. Probablement es va casar amb el seu germa Tao, tot i que és possible que visqués en una època sensiblement posterior, durant els regnats d'Amosis I o, fins i tot, d'Amenofis I.
Va tenir una filla anomenada Amosis-Henuttamehu. Amosis Inhapi surt esmentada en una còpia del Llibre dels morts propietat de la seva filla Amosis-Henuttamehu i a la tomba d'Amenemhat, administrador del temple d'Amon (tomba TT53).

## Mort i enterrament

Es va fer una tomba per a Amosis Inhapi a Tebes, tot i que la seva mòmia va ser posteriorment traslladada a la DB320 on va ser descoberta el 1881. Actualment es troba al Museu Egipci del Caire.
La mòmia es va trobar al taüt exterior de Rai, la mainadera de la neboda de la reina Inhapi Amosis-Nefertari. Va ser desembolicada per Gaston Maspero el 26 de juny de 1886, i més tard va ser examinada per Grafton Elliot Smith, que va descriure Inhapi com una dona gran i forta amb una gran semblança amb el seu germà. Smith data el seu enterrament als anys posteriors del regnat d'Amosis I. La mòmia tenia una garlanda de flors al coll. El cos estava disposat amb els braços estirats al costat del cos i la pell de la mòmia era d'un color marró fosc. La capa exterior de la pell continuava present i no es va trobar cap evidència de sal. Això podria voler dir que el cos no va ser immers en natrons, tal com ho havien descrit Heròdot, Diodorus i altres. El cos mostrava una incisió a la part esquerra del ventre realitzat pels momificadors per permetre l'extracció dels òrgans i és possible que s'hagués tractat la cavitat amb natró. El cos havia estat ruixat amb fusta en pols aromàtica i embolcallat amb roba xopada de resina.

## Referències

* ↑ Dobson i Hilton, 2004.
* ↑ Tyldesley, 2006, p. 79-82.
* ↑ Grajetzki, 2005.
* ↑ «Ahmose-Inhapi (c. 1574 B.C.)» (en anglès). anubis4_2000.tripod.com. [Consulta: 26 abril 2020].
* ↑ Smith, 1912.

## Vegeu també

* Llista de mòmies reials egípcies
* La dona a l'Antic Egipte

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grajetzki, Wolfram. Ancient Egyptian Queens: A Hieroglyphic Dictionary (en anglès). Golden House Publications, 2005. ISBN 978-0954721893.
* Smith, E.G.. Catalogue General Antiquites Egyptiennes du Musee du Caire: The Royal Mummies (en francès). El Caire: Imprimerie de l'Institut français d'archéologie orientale, 1912.
* Tyldesley, Joyce. Chronicle of the Queens of Egypt (en anglès). Thames & Hudson, 2006. ISBN 0-500-05145-3.
# Amouguer

Amouguer (àrab اموكر) és una comuna rural de la província de Midelt de la regió de Drâa-Tafilalet. Segons el cens de 2014 tenia una població total de 4.840 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Andy Hoepelman

Andy Hoepelman (Hilversum, 26 de març de 1955) és un waterpolista neerlandès, ja retirat, que va competir durant la dècada de 1970.
El 1976 va prendre part en els Jocs Olímpics d'Estiu de Montreal, on guanyà la medalla de bronze en la competició del waterpolo.
Una vegada retirat va exercir com a àrbitre internacional i va ocupar diferents càrrecs administratius vinculats amb el waterpolo. Amb l'equip de veterans de l'HZC De Robben d'Hilversum guanyà el campionat d'Europa de la categoria a Eslovènia el 2018.
Fora de la seva vida esportiva fou un destacat metge i professor universitari que es va jubilar el 2021.

## Referències

* ↑ «Olympedia – Andy Hoepelman». [Consulta: 10 desembre 2023].
* ↑ «Robben Masters Europees kampioen!» (en neerlandès). [Consulta: 10 desembre 2023].
* ↑ «Energie voor twee, en dus voor twee carrières» (en neerlandès). [Consulta: 10 desembre 2023].
# Andy Greenberg

Andy Greenberg és un periodista especialitzat en tecnologia redactor de la revista mensual Wired. Anteriorment havia treballat com a redactor en plantilla per a la revista Forbes.
L'article que va escriure el juliol de 2016 sobre la vulnerabilitat descoberta pels investigadors Charlie Miller i Chris Valasek en el Jeep de Chrysler va dur a la companyia a retirar 1,4 milions de vehicles. A l'endemà de la publicació de l'article, es va presentar un projecte de llei al Senat dels Estats Units que abogava per trobar un estàndard que protegís els cotxes contra els atacs furoners.
Va publicar amb el Penguin Group el 2012 un llibre titulat This Machine Kills Secrets. També va aparèixer significativament a la pel·lícula documental Web Profund de 2015 sobre el judici de Ross Ulbricht.
Greenberg va ser nominat juntament amb Ryan Mac el 2014 al premi Gerald Loeb pel seu article a la revista Forbes "Big Brother's Brain". El mateix any, va ser nomenat com un dels guanyadors del premi Top Cybersecurity Journalist Award Winners atorgat pel SANS Institute. El seu article "Meet The Hackers Who Sell Spies The Tools To Crack Your PC (And Get Paid Six-Figure Fees)" va ser guardonat amb el premi "The Single Best Blog Post of the Year" atorgat per la Security Bloggers Network.

## Referències

* ↑ «Andy Greenberg - WIRED».
* ↑ Greenberg, Andy «After Jeep Hack, Chrysler Recalls 1.4M Vehicles for Bug Fix». Wired.
* ↑ Greenberg, Andy. «Hackers Remotely Kill a Jeep on the Highway—With Me in It».
* ↑ Wagstaff, Keith «Senators Introduce Bill to Protect Connected Cars from Hackers» (en anglès). NBC News, 21-07-2015.
* ↑ «And the Firewalls Came Tumbling Down» (en anglès). The New York Times, 14-10-2012.
* ↑ «'Deep Web': SXSW Review» (en anglès). the Hollywood Reporter, 20-03-2015.
* ↑ «2014 Finalists and Career Achievement Honorees Press Release - UCLA Anderson School of Management Arxivat 2015-09-06 a Wayback Machine.».
* ↑ Greenberg, Andy. «How A 'Deviant' Philosopher Built Palantir, A CIA-Funded Data-Mining Juggernaut».
* ↑ «SANS Institute».
* ↑ «Security Blogger Awards Arxivat 2015-06-06 a Wayback Machine.», 15-07-2013.
# Andy Linden

Andy Linden fou un pilot estatunidenc de curses automobilístiques nascut el 5 d'abril del 1922 a Brownsville (Pennsilvània).
Linden va córrer a la Champ Car a les temporades 1951-1957 incloent-hi la cursa de les 500 milles d'Indianapolis de tots aquests anys.
Andy Linden va morir el 10 de febrer del 1987.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1951 | 57 | 31 | 132.226 | 26 | 4 | 200 | 0 | Va acabar |
| 1952 | 9 | 2 | 137.002 | 4 | 33 | 20 | 0 | Pèrdua d'oli |
| 1953 | 32 | 5 | 136.060 | 19 | 33 | 3 | 0 | Accident |
| 1954 | 74 | 23 | 137.820 | 28 | 25 | 165 | 0 | Eix |
| 1955 | 19 | 8 | 139.098 | 22 | 6 | 200 | 0 | Va acabar |
| 1956 | 5 | 9 | 143.056 | 11 | 27 | 90 | 0 | Pèrdua d'oli |
| 1957 | 73 | 12 | 143.244 | 5 | 5 | 200 | 0 | Va acabar |
| Totals | Totals | Totals | Totals | Totals | Totals | 878 | 0 | |
| Curses | 7 |
| Poles | 0 |
| Voltes líder | 0 |
| Victòries | 0 |
| Top 5 | 2 |
| Top 10 | 3 |
| Retirades | 4 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Andy Linden va participar en 7 curses de F1, debutant al Gran Premi d'Indianapolis 500 del 1951.

### Palmarès a la F1

* Participacions: 7
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 5

## Referències

* 1 2 3 4 «STATS F1:Andy Linden» (en francès). [Consulta: 5 juny 2022].
# Alcibíades d'Esparta

Alcibíades (en llatí Alcibiades, en grec antic Ἀλκιβιάδης) fou un exiliat espartà que va poder tornar al seu país gràcies a la intervenció de la Lliga Aquea el 184 aC. Però llavors va ser prou ingrat com per anar d'ambaixador del govern d'Esparta a Roma, on va acusar al estrateg aqueu Filòpomen, tot i l'ajuda que abans li havien donat els aqueus, segons diuen Polibi i Titus Livi.

## Referències

* ↑ Alcibiades a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 101
# Animal Channel

Animal Channel és una pel·lícula d'animació espanyola de 2009 dirigida per Maite Ruiz de Austri. Va guanyar la Medalla d'Or al Festival de Cinema Independent de Houston.

## Sinopsi

La cigonya Cathy i el ratolí Nicolás es guanyen la vida treballant en un cinema, però quan es veuen obligats a tancar-lo, han de buscar una altra ocupació. Amb l'ajuda de la imaginació que els caracteritza, s'armen de valor i es converteixen en reporters d'un nou canal de televisió dirigit per Papà Ratolí. Malgrat les ganes que li posen, són conscients que per a triomfar cal tenir un gran programa que enganxament a l'audiència. I Cathy i Nicolás estan disposats a llançar-se a la fama.

## Producció

És una coproducció entre el País Basc i Extremadura. L'animació s'ha creat a través de la tecnologia flaix, la qual cosa, a més d'economitzar recursos, ha permès obtenir un resultat visual molt atraient per al públic infantil. A causa del seu baix pressupost (1,3 milions d'euros), el seu objectiu mai ha estat competir amb altres produccions del gènere, sinó transmetre als nens valoris tan importants com l'amistat o la capacitat de superació.

## Premis
### XXIV Premis Goya

| Categoria | Persona | Resultat |
| Millor pel·lícula d'animació | Millor pel·lícula d'animació | Nominada |

## Seqüela

La pel·lícula va gaudir d'una segona part anomenada El tesoro del rey Midas.

## Referències

* ↑ La directora alavesa Maite Ruiz de Austri gana la Medalla de Oro en el Festival de Houston, El Correo, 27 d'abril de 2009
* ↑ Animal Channel a Fotogramas
* ↑ «Con la historia de 'Animal Channel' puedo enseñar los dientes en los Goya», hoy.es, 8 de febrer de 2010
* ↑ Animal Channel al web dels Premis Goya
* La versió original de l'article, o part d'ell, procedeix de 20 minutos, que edita sota llicència cc-by-2.1-es. Consulteu les restriccions d'ús.
# Alfred Baldwin

Alfred Baldwin (26 de març de 1912 - 7 de juliol de 1991) va ser un atleta britànic, especialista en curses de velocitat i mig fons, que va competir durant la dècada de 1930.
En el seu palmarès destaca una medalla de plata al Campionat d'Europa d'atletisme de 1938 en els 4x400 metres. Formà equip amb John Barnes, Alan Pennington i Godfrey Brown, i una de bronze en els 200 metres. E 1938 fou subcampió britànic de l'AAA en els 800 metres.

## Referències

* ↑ «Autografer Startsida». [Consulta: 28 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «NUTS - AAA and National Championships Medallists - 880y/800m». [Consulta: 28 abril 2020].
# Stoffel

Stoffel és el nom dels següents personatges:
* Eugéne-Georges Stoffel (Arbon, Suïssa o París, França, 1821 - París, ?)
* Josy Stoffel (Differdange, 1928), gimnasta luxemburguès que participà en cinc edicions consecutives dels Jocs Olímpics
* Michel Stoffel (Bissen, 1903 - Ciutat de Luxemburg, 1963), pintor luxemburguès
# Clarks (Nebraska)

Clarks és una població dels Estats Units a l'estat de Nebraska. Segons el cens del 2000 tenia 361 habitants.

## Demografia

Segons el cens del 2000, Clarks tenia 361 habitants, 157 habitatges, i 102 famílies. La densitat de població era de 449,6 habitants per km².
Dels 157 habitatges en un 26,8% hi vivien nens de menys de 18 anys, en un 59,2% hi vivien parelles casades, en un 3,8% dones solteres, i en un 34,4% no eren unitats familiars. En el 31,8% dels habitatges hi vivien persones soles el 21% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,3% tenia menys de 18 anys, un 5,3% entre 18 i 24, un 25,5% entre 25 i 44, un 23,5% de 45 a 60 i un 22,4% 65 anys o més.
L'edat mediana era de 42 anys. Per cada 100 dones de 18 o més anys hi havia 87,2 homes.
La renda mediana per habitatge era de 29.583 $ i la renda mediana per família de 40.625 $. Els homes tenien una renda mediana de 26.875 $ mentre que les dones 25.313 $. La renda per capita de la població era de 15.742 $. Aproximadament el 12,8% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clarks». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Clarks». American Fact Finder. Oficina del Cens dels Estats Units, 12-01-2010.
# Wattrelos

Wattrelos és un municipi francès, situat al departament del Nord i a la regió dels Alts de França. L'any 1999 tenia 42.753 habitants. Limita amb els municipis de Roubaix, Tourcoing, Mouscron, Luingne, Herseaux, Estaimpuis, Leers-Nord i Leers.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 3.590 | 3.214 | 3.969 | 4.901 | 6.791 | 7.300 | 7.864 | 8.736 | 9.432 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 10.360 | 12.315 | 13.113 | 14.682 | 15.325 | 15.725 | 17.118 | 19.770 | 22.731 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 25.884 | 27.503 | 29.089 | 27.733 | 29.032 | 30.647 | 31.084 | 28.796 | 31.993 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 41.319 | 43.754 | 45.440 | 44.826 | 43.675 | 42.753 | - | - | - |
| 2019 | - | - | - | - | - | - | - | - |

## Història

La ciutat existeix des de l'Edat Mitjana, ja se la menciona en documents de l'any 846, tot i que recents excavacions han trobes restes dels gals. Vivia de l'agricultura, impulsada pels diversos abats de Saint-Bavon. Posteriorment va passar a domini dels comtes de Flandes.
Amb l'arribada de la Revolució Industrial, l'economia va passar a dependre del tèxtil, sobretot del treball a domicili dels obrers. El moviment per reivindicar millores en les condicions de vida i salaris dels treballadors va iniciar-se el 1880 i va protagonitzar diverses vagues amb èxit desigual. Els líders sindicals van anar intervenint progressivament en la vida pública, arribant a l'alcaldia per potenciar reformes de caràcter social. El fet d'estar tocant a Bèlgica provocà que durant anys fos una vila de pas obligat per als contrabandistes de tabac

## Cultura

Destaca la festa major, el dia dels Berlouffes, de gran participació ciutadana, així com el carnaval, importat d'Alemanya. Com a monuments, l'església de Sainte-Thérèse-de-l'Enfant-Jésus és un dels principals atractius turístics, així com el paisatge boscós.

## Administració

Llista d'alcaldes :
| Període | Identitat | Partit |
| 1901-1906 | Victor Leplat | |
| 1906-1912 | Joseph Thérin | |
| 1912-1938 | Henri Briffaut | SFIO |
| 1938-1944 | Florimond Lecomte | SFIO |
| 1944-1945 | Louis Dornier | SFIO |
| 1945-1947 | François Mériaux | PCF |
| 1947-1957 | Albert D'Hondt | SFIO |
| 1957-1971 | Jean Delvainquière | SFIO |
| 1971-2000 | Alain Faugaret | PS |
| 2000- | Dominique Baert | PS |

## Personatges il·lustres

* Charles Crupelandt, ciclista
* Hector Tiberghien, ciclista

## Agermanament

* Eschweiler
* Köthen
* Solcà
* Mohàcs
* Siemianowice
* Guarda
* Mönchengladbach

## Enllaços externs

* Web oficial